b'\n_START_ARTICLE_\nKronberg im Taunus\n_START_SECTION_\nBybilde\n_START_PARAGRAPH_\nVed siden av en godt bevart gamleby med borg fra 1200-tallet finnes et slott, Schloss Friedrichshof, som var enkesete for keiserinne Victoria, i byen. Andre kjente bygninger er Recepturhof og Hellhof, tidligere sete for noen av byens riddere idag delvis ombygget til galleri. Byen har ogs\xc3\xa5 en vakker bypark, og har status som Luftkurort.\n_START_SECTION_\nHistorie\n_START_PARAGRAPH_\nByggingen av borgen ble fullf\xc3\xb8rt i 1220 av en ridder von Eschborn, som allerede hadde en borg i omr\xc3\xa5det, men \xc3\xb8nsket en sikrere borg i Kronberg som hovedsete. Hans familie endret da sitt navn til von Kronberg. Familien delte seg i tre grener. I \xc3\xa5ret 1389 beseiret ridderne av Kronberg sammen med sin forbundsfelle pfalzgreve Ruprecht en h\xc3\xa6r fra den frie riksbyen Frankfurt am Main i slaget ved Eschborn, og tok en rekke personer til fange, blant annet Frankfurts borgermester. F\xc3\xb8rst mot en h\xc3\xb8y l\xc3\xb8sesum (73 000 gullgylden) ble han l\xc3\xb8slatt._NEWLINE_Det siste medlem av ridderfamilien av Kronberg, riksfriherre Johann Nikolaus av Kronberg, d\xc3\xb8de barnl\xc3\xb8s i 1704 p\xc3\xa5 borgen Hohenfels. Rikslenet Kronberg, som hovedsakelig bestod av byen Kronberg og landsbyene Sch\xc3\xb6nberg, Niederh\xc3\xb6chstadt og Eschborn, falt dermed til det erkebispd\xc3\xb8mmet og kurfyrsted\xc3\xb8mmet Mainz. I freden ved Lun\xc3\xa9ville mistet erkebiskopen av Mainz sine verdslige besittelser, og 1802 kom Kronberg under fyrstene av Nassau-Usingen. I 1866 ble Kronberg sammen med resten av Hessen-Nassau annektert av Preussen. _NEWLINE_Kronberg fikk byrettigheter 25. april 1330 av keiser Ludvig IV. I det 1800-tallet oppsto det en ber\xc3\xb8mt malerkoloni i Kronberg.\n_START_SECTION_\n\xc3\x98konomi og n\xc3\xa6ringsliv\n_START_PARAGRAPH_\nByen er sete for internasjonale firmaer som Accenture, Braun GmbH (Gillette), Celanese og Fidelity. I Kronberg befinner seg det verdensber\xc3\xb8mte Schlosshotel Kronberg.'